### 4.     Politisk arbejdsgruppe vedrørende psykiatriområdet

**Åbent**

Sagsnr.: 326-2018-31444       J.nr.: 27.00.00           Dokumentnr.:
326-2019-135599

**Sagstype**

Beslutning

**Resume og sagens baggrund**

Kommunalbestyrelsen besluttede på sit møde den 29. august
2018 at nedsætte en politisk arbejdsgruppe efter § 17, stk. 4. Opgaven var at
tilvejebringe forslag til indsatser på psykiatriområdet inden sommerferien 2019.
Arbejdsgruppen beder om forlængelse året ud med afrapportering til
Kommunalbestyrelsen december 2019.

**Indstillinger**

Direktøren indstiller, at den
politiske arbejdsgruppe vedrørende indsatser på psykiatriområdet fortsætter
arbejdet året ud.

**Behandling**

Kommunalbestyrelsen

**Sagsfremstilling**

Den politiske arbejdsgruppe vedrørende indsatser på
psykiatriområdet blev besluttet i Kommunalbestyrelsen i august 2018.
Arbejdsgruppen består af formændene for Socialudvalget, Ældre- og
Sundhedsudvalget og Handicaprådet.

Arbejdsgruppen fik til opgave at tilvejebringe forslag til
indsatser på psykiatriområdet inden sommerferien 2019.

På nuværende tidspunkt har arbejdsgruppen holdt tre møder.
Som led i arbejdet har arbejdsgruppen haft drøftelser med Region Sjælland,
Næstved Kommune og Jobcenter Kalundborg og har været på inspirationsbesøg ved
Integreret Psykiatri i Næstved.

Arbejdsgruppen har udtrykt ønske om længere tid for at kunne
gøre arbejdet færdigt og fremlægge konkrete forslag vedrørende indsatserne på
psykiatriområdet.

Det anbefales derfor, at arbejdsgruppen fortsætter sit
arbejde og afrapporterer til Kommunalbestyrelsen senest december 2019.

**Økonomiske konsekvenser**

Ingen